
TIETOSUOJAILMOITUS
Nuorten puisto -hanke
EU:n yleinen tietosuoja-asetus (2016/679), artiklat 13 ja 14
Laatimispäivämäärä: 1.5.2026




Mitä tarkoitusta varten henkilötietoja kerätään?

Nuorten puisto -hankkeessa kehitetään nuoria osallistava toimintamalli, jonka tavoitteena on lisätä kaupunkitilojen turvallisuutta ja vähentää häiriöitä sekä ilkivaltaa. Malli perustuu yhteisövaikuttavuuteen, eli nuoret ja eri organisaatioiden ammattilaiset ratkovat yhdessä monimutkaisia ongelmia ja luovat pitkäkestoisia ratkaisuja. Henkilötietoja kerätään osallistamistyöhön liittyen.


Mitä tietoja keräämme? 
Hankkeessa voidaan kerätä seuraavia henkilötietoja:
· Taustatiedot: ikä tai ikäryhmä, koulu tai toimintaympäristö
· Kyselyvastaukset: kokemukset osallisuudesta, turvallisuudesta ja hyvinvoinnista, mielipiteet ja kehittämisehdotukset
· Osallistumistiedot: osallistuminen työpajoihin, kyselyihin tai muihin toimintoihin
· Tiedot ammattilaisilta: työnkuvaan liittyvät arviointi- ja osaamistiedot

Millä perusteella keräämme tietoja? 

Hankkeen toimintaan osallistuvien henkilötietoja kerätään ainoastaan heidän omalla
suostumuksellaan.


Mistä kaikkialta henkilötietoja keräämme 

Henkilötietoja kerätään rekisteröidyltä itseltään sekä yhteystietoja yleisistä tietolähteistä,
kuten julkisilta www-sivustoilta. 


Kenelle tietoja siirretään? 

Hankkeen toteuttajat voivat jakaa kerättyjä henkilötietoja toisilleen. 

Hankkeen toiminnassa siirtyy henkilötietoja seuraaville ulkopuolisille henkilötietojen
käsittelijöille:
- mahdollisesti käytetään Lyyti-tapahtumanhallintajärjestelmää tilaisuuksiin ilmoittautumisissa (LAB ja palveluntarjoaja ovat solmineet sopimuksen henkilötietojen käsittelyä koskevista käytännöistä)
- mahdollisesti käytetään palautteen ja muiden kyselyjen keräämiseen Webropol-palvelua 
- henkilötietoja (nimi ja yhteystiedot) päivitetään ja säilytetään Microsoft Teams –palvelussa

Hankehenkilöstöllä on pääsy hankkeen aikana rekisterin henkilötietoihin. Henkilötietoja
ei luovuteta hankkeen ulkopuolisille tahoille.
  

Tietojen siirto tai luovuttaminen EU:n tai Euroopan talousalueen ulkopuolelle

Kerättyjä henkilötietoja ei siirretä EU:n tai Euroopan talousalueen ulkopuolelle. 


Kerättyjen tietojen turvallinen säilyttäminen 

Digitaaliset aineistot säilytetään LAB-ammattikorkeakoulun ja/tai Lappeenrannan kaupungin tietoturvallisilla palvelimilla ja pääsy tietoihin on vain hankehenkilöstöllä. Manuaalisesti säilytettävät aineistot säilytetään kulunvalvotuissa tiloissa lukitussa kaapissa.  
 

Kuinka kauan aineistoa säilytetään? 

Kerättyä aineistoa säilytetään hankkeen ajan 01.01.2026 - 31.12.2027 tai kunnes hanke virallisesti päättyy mahdollisen jatkoajan jälkeen. Arkistoitavaa aineistoa säilytetään vähintään viisi vuotta hankkeen päättymispäivästä. Aineisto ja alkuperäiset asiakirjat säilytetään korkeakoulun arkistossa siten, että ne ovat vaikeudetta tarkistettavissa.


Automatisoitu päätöksenteko 

Aineistoa käsiteltäessä ei tapahdu automaattista päätöksentekoa.


Rekisteröidyn oikeudet 

Rekisteröidyllä on oikeus peruuttaa antamansa suostumus, milloin henkilötietojen käsittely perustuu suostumukseen. 

Rekisteröidyllä on oikeus tehdä valitus Tietosuojavaltuutetun toimistoon, mikäli rekisteröity katsoo, että häntä koskevien henkilötietojen käsittelyssä on rikottu voimassa olevaa tietolainsäädäntöä.

Rekisteröidyllä on seuraavat EU:n yleisen tietosuoja-asetuksen mukaiset oikeudet:
a) Rekisteröidyn oikeus tarkistaa itseään koskevat tiedot (artikla 15).
b) Rekisteröidyn oikeus tietojensa oikaisemiseen (artikla 16).
c) Rekisteröidyn oikeus tietojensa poistamiseen (artikla 17).
d) Rekisteröidyn oikeus tietojen rajoittamiseen (artikla18).
e) Rekisteröidyn oikeus siirtää tiedot toiselle rekisterinpitäjälle (artikla 20).
f) Rekisteröidyn oikeus vastustaa tietojen käsittelyä (artikla 21).

Rekisteröidyn halutessa käyttää tietosuojalainsäädännön mukaisia oikeuksia, rekisteröityä pyydetään ottamaan yhteyttä tietosuojavastaavaan, jonka yhteystiedot on mainittu alla.





Tutkimusrekisterin tiedot

Nuorten puisto -hanke toteutetaan LAB-ammattikorkeakoulun ja Lappeenrannan kaupungin yhteistyönä. Siltä osin kuin hankkeessa henkilötietojen käsittelyn tarkoitukset ja keinot määritellään yhdessä, toimivat LAB-ammattikorkeakoulu ja Lappeenrannan kaupunki EU:n yleisen tietosuoja-asetuksen (EU 2016/679) mukaisina yhteisrekisterinpitäjinä.

Yhteisrekisterinpitäjät vastaavat yhdessä siitä, että henkilötietojen käsittely tapahtuu lainmukaisesti, asianmukaisesti ja läpinäkyvästi. Yhteisrekisterinpitäjät ovat sopineet keskinäisistä vastuualueistaan henkilötietojen käsittelyyn liittyen, mutta rekisteröity voi käyttää tietosuoja-asetuksen mukaisia oikeuksiaan kumpaakin rekisterinpitäjää kohtaan. Yhteisrekisterinpitäjyys koskee hankkeen yhteisesti toteutettavia toimintoja, kuten nuorille suunnattuja kyselyitä ja arviointeja, yhteiskehittämisen työpajoja sekä hankkeen vaikuttavuuden ja osallisuuden arviointia.

Hankkeessa voi lisäksi olla toimintoja, joissa hankkeen toteuttajaorganisaatiot toimivat itsenäisinä rekisterinpitäjinä. Mikäli hankkeen osapuoli määrittelee itsenäisesti henkilötietojen käsittelyn tarkoitukset ja keinot omassa toiminnassaan, toimii kyseinen osapuoli tältä osin itsenäisenä rekisterinpitäjänä. Tällaisia tilanteita voivat olla esimerkiksi toisen toteuttajan suorittama selvitys, erilliset tapahtumat ja tilaisuudet tai organisaation oma viestintä tai sidosryhmätoiminta. Näissä tapauksissa rekisterinpitäjä vastaa itsenäisesti henkilötietojen käsittelyn lainmukaisuudesta ja rekisteröidyn oikeuksien toteuttamisesta.

Nuorten puisto -hankkeessa osatoteuttaja Lappeenrannan kaupunki on hankkinut palveluostona valokuvausta yritykseltä, joka on huolehtinut kuvausluvista. Kuvat ovat myös päätoteuttajan käytettävissä ja molemmat organisaatiot vastaavat kuvien asianmukaisesta ja ennalta sovitusta käytöstä.


Rekisterinpitäjät

LAB ammattikorkeakoulu Oy
Y-tunnus 2630644-6
Mukkulankatu 19,15210 Lahti
Puhelinnumero: 03 828 18 (vaihde)
Sähköposti: helpdesk@lut.fi

Lappeenrannan kaupunki
            Y-tunnus: 0162193–3
Kaupunkikehityksen toimiala, Kadut ja ympäristö,
Villimiehenkatu 1, 53100 Lappeenranta

Yhteyshenkilön tiedot

Johanna Ikävalko, LAB-ammattikorkeakoulu
Puhelinnumero: +358505996547
Sähköposti: johanna.ikavalko@lab.fi

Laura Ratilainen, Lappeenrannan kaupunki
            Puhelinnumero +35840 653 0935
Sähköposti: laura.ratilainen@lappeenranta.fi



Yhteistyöhankkeena tehtävän projektin osapuolet ja vastuunjako

Nuorten puisto -hanke on LAB-ammattikorkeakoulun ja Lappeenrannan kaupungin yhteinen hanke. LAB-ammattikorkeakoulu on päätoteuttaja ja hallinnoi hanketta. Lappeenrannan kaupunki on osatoteuttajana. Molempia hankkeen toteuttajia koskevat samat oikeudet ja velvollisuudet. Hanketta rahoittaa Terveyden ja hyvinvoinnin laitos terveyden edistämisen määrärahalla.


Projektin vastuullinen johtaja 

Petra Uotila, LAB-ammattikorkeakoulu
Mukkulankatu 19, 15210 Lahti, Finland
Puhelinnumero: +358 44 708 0146 
Sähköposti: petra.uotila@lab.fi 


Tutkimuksen suorittajat

Hankkeessa ei suoriteta tutkimusta.

LAB:n tietosuojavastaava

Lakimies Ilona Saarenpää
Lappeenrannan teknillinen yliopisto, Yliopistonkatu 34, 53850 Lappeenranta
Puhelinnumero: 050 430 1072
Sähköposti: tietosuoja@lut.fi

